ལམ་ཞུགས་

ལམ་ཞུགས་ཞེས་པ་ནི་བྱང་ཆུབ་ལམ་དུ་ཞུགས་པའི་སེམས་ཅན་གྱི་གནས་སྐབས་ཤིག་སྟེ། ཚེ་གཅིག་ལས་གཅིག་ཏུ་སྐྱེ་འགྲོ་ཞིང་འཁོར་བའི་ལམ་དུ་ཞུགས་པ་རྣམས་ལ་གོ་དགོས།
"བདག་ནི་སྐྱེ་བོ་མགོན་མེད་པ་རྣམས་ཀྱི་མགོན་སྐྱབས་དམ་པ་དང་འགྲོན་པོ་ལམ་དུ་ཞུགས་པ་རྣམས་ཀྱི་དོན་བྱེད་པའི་གཙོ་བོ་དེད་དཔོན་དང༌། ཆུ་བོ་ལས་བརྒལ་ནས་ཕ་རོལ་གྱི་འགྲམ་དུ་འགྲོ་བར་འདོད་པ་རྣམས་ཀྱི་དོན་དུ་ཆུ་ཀླུང་ཆེན་པོ་ལས་སྒྲོལ་བའི་གྲུ་དང་ནི་རྒྱ་མཚོ་ལས་སྒྲོལ་བའི་གཟིངས་ཆེན་པོ་དང་ཆུ་ཕྲན་ལས་སྒྲོལ་བའི་ཟམ་པ་ལྟ་བུ་གང་དང་གང་དགོས་པ་དེ་དང་དེ་དག་ཉིད་དུ་གྱུར་ཅིག"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། ཅེས་གསུངས་པ་ལྟར། འདིར་ལམ་དུ་ཞུགས་པ ནི་འཁོར་བའི་ལམ་དུ་ཞུགས་པའི་སེམས་ཅན་རྣམས་ལ་དམིགས་པ་ཡིན་ནོ། །
མགྲོན་པོ་དང་འདྲ་བའི་གསལ་བཤད།
ལམ་ཞུགས་ཀྱི་གནས་སྐབས་འགྲེལ་བཤད་བྱེད་པའི་ཚེ། མགྲོན་པོ་དང་འདྲ་བའི་དཔེ་མཚོན་བེད་སྤྱོད་གནང་དུ་ཡོད། "གནས་ཁང་གཅིག་ཏུ་ཚོགས་པའི་མགྲོན་པོ་དང་འདྲ་བས་ཆགས་མི་རིགས་པ་ནི། དཔེར་ན་བཤུལ་ལམ་རིང་པོ་དག་ཏུ་ནི་ལྷན་ཅིག་དོན་མཐུན་པར་ཞུགས་པའི་མགྲོན་པོ་རྣམས་ནུབ་མོ་སྡོད་པའི་ཚེ་ཇི་ལྟར་མགྲོན་ཁང་སོགས་ཀྱི་གནས་གཅིག་ནི་འཛིན་ཅིང་མཉམ་དུ་སྡོད་པར་བྱེད་ལ་སང་འགྲོ་བའི་ཚེ་ཡུལ་གཞན་དང་གཞན་དུ་སོ་སོར་འགྲོ་བ་ལྟར།"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར། དེ་བཞིན་དུ། "ལམ་རིང་པོ་དག་ཏུ་ནི་ཞུགས་པ་ཡི་འགྲོན་པོ་རྣམས་ཇི་ལྟར་འགྲོན་ཁང་ལ་སོགས་པའི་གནས་ནི་རིམ་པར་གཅིག་སྤངས་ཤིང་གཅིག་འཛིན་པར་བྱེད་པ་ལྟར་དེ་བཞིན་དུ་སྔོན་གང་ནས་འོང་དང་ཕྱིས་གར་འགྲོ་མི་ཤེས་པར་སྲིད་པ་ཁམས་གསུམ་འཁོར་བའི་ལམ་དུ་ཞུགས་པ།"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར། ཞེས་གསུངས་སོ། །
ལམ་ཞུགས་ཀྱི་ཁྱད་ཆོས།
ཚོགས་ལ་ཆགས་མི་རིགས་པ། འཁོར་བའི་ལམ་དུ་ཞུགས་པ་རྣམས་ནི། "དེ་བཞིན་དུ་སྲིད་པ་རྒྱུད་ལྔའི་ལམ་རིང་པོ་དག་ཏུ་ཞུགས་པའི་སྐྱེ་བོའང་ལས་སོ་སོ་པ་མཐུན་པར་བསགས་པའི་དབང་གིས་ད་ལྟ་ལན་རེས་འགའ་ཙམ་དུ་རུས་གཅིག་པའི་གཉེན་དང་སྣག་གི་གཉེན་མཚམས་སོགས་དང་སྐྱེ་བའི་གནས་རིས་མཐུན་པ་གཅིག་ཏུ་ནི་ལྷན་ཅིག་ཚོགས་ནས་སྐྱེ་བ་ཡོངས་སུ་འཛིན་པ་ཙམ་དུ་ཟད་ཀྱི་ཕ་རོལ་དུ་འགྲོ་བའི་ཚེ་ལས་ཀྱི་དབང་གིས་གནས་རིས་གཞན་དང་གཞན་དུ་སོ་སོར་འགྲོ་བར་བྱེད་པ་ལས་སྐྱེ་བ་སྔ་ཕྱི་ཐམས་ཅད་དུ་འབྲལ་མེད་དུ་ཚོགས་པ་མ་ཡིན་པས་ཆགས་མི་རིགས་སོ། །"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤིང་དཔར།སྐྱེ་གནས་འཛིན་སྤང་གི་རྣམ་པ། "འགྲོན་པོ་ལམ་དག་ཏུ་ནི་ཞུགས་པ་རྣམས་གནས་ཁང་གཅིག་ཏུ་ཞག་གཅིག་ཇི་ལྟར་གནས་ནི་འཛིན་པར་བྱེད་པ་ལྟར། དེ་བཞིན་དུ་ལས་ཀྱི་དབང་གིས་སྲིད་པའི་ལམ་དུ་ཞུགས་པའང་རིགས་གཅིག་པ་དང༌། རྣག་གི་གཉེན་མཚམས་སོགས་དང་སྐྱེ་གནས་གཅིག་ཏུ་སྐྱེ་བའི་གནས་ནི་ཡོངས་སུ་འཛིན་པར་ཟད་པས་ཆགས་པར་མི་རིགས་སོ། །"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་གསུངས་པ་ལྟར། འཁོར་བའི་ལམ་དུ་ཞུགས་པ་རྣམས་ནི་སྐྱེ་བའི་གནས་གཅིག་སྤངས་ཤིང་གཅིག་ཡོངས་སུ་འཛིན་པས་བདག་གིར་ངེས་པ་མེད་པ་ཡིན་ནོ། །གྲོགས་མེད་པའི་གནས་ཚུལ། ཡང་ན། "ལམ་དུ་ཞུགས་པ་ནི་ཕྱོགས་འགའ་ཞིག་ཏུ་འགྲོ་བར་རྩོལ་བ་ཡིན་ལ། ཇི་ལྟར་གཞན་དུ་འགྲོ་བ་དང་ལྷན་ཅིག་ཏུ་གནས་གཅིག་སྟེ་འདུ་ཁང་ལ་སོགས་པའི་གནས་འཛིན་པར་འགྱུར་བ་དེ་བཞིན་དུ་འཁོར་བར་ཡང་ལས་ཀྱི་དབང་དུ་གྱུར་པས་འཁོར་བ་ན་སྐྱེ་བ་ནི་རིགས་གཅིག་པ་དང་སྣག་གི་གཉེན་མཚམས་ལ་སོགས་པ་རྣམས་དང་གནས་གཅིག་པ་སྟེ། སྐྱེ་བའི་གནས་ཡོངས་སུ་ལེན་ཏོ། །སླར་ཡང་དེ་སྤངས་ནས་འགའ་ཞིག་ཏུ་གཅིག་པུ་འགྲོ་བར་འགྱུར་ཏེ། དེར་སུ་ཞིག་ཀྱང་དེ་དང་ལྷན་ཅིག་ཏུ་འགྲོ་བ་མ་ཡིན་ནོ། །དེའི་ཕྱིར་གང་ལ་ལའི་དངོས་པོར་གྱུར་པའི་གྲོགས་ལ་ལ་ཡང་ཡོད་པ་མ་ཡིན་ནོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་གསུངས་སོ། །
 བསྡུས་དོན།
ལམ་ཞུགས་ཞེས་པའི་ཐ་སྙད་འདི་ནི་འཁོར་བའི་ལམ་དུ་ཞུགས་པའི་སེམས་ཅན་རྣམས་ཀྱི་གནས་སྐབས་ལ་གོ་དགོས་པ་སྟེ། ཚེ་སྔ་མ་ནས་ཕྱི་མར་ལས་ཀྱི་དབང་གིས་སོ་སོར་སྐྱེ་འགྲོ་ཞིང་། གཉེན་བཤེས་དང་ལུས་སོགས་ལ་ཆགས་མི་རིགས་པ་དང་། རྟག་པར་གནས་པའི་གྲོགས་མེད་པའི་ཁྱད་ཆོས་ཅན་ཞིག་ཡིན་པར་མངོན་ནོ། །
 ལུང་ཁུངས།